Енгелс (град)
Енгелс () е град в Русия, административен център на Енгелски район, Саратовска област. Населението му към 1 януари 2018 е 226 176 души. Разположен е на река Волга.

История 

Наречен е на философа Фридрих Енгелс, а до 1931 е известен като Покровск. През 1931 става столица на Волжко-германската автономна съветска социалистическа република, която днес е част от Саратовска област.

Покровск е основан от украински заселници, а по времето на Екатерина Велика е заселен от германци. Днес е важно средище на волжко-германската култура.

Промишленост 
 Тролебусен завод „Тролза“;
 Завод за специализирани автомобили;
 OAO „Бош Саратов“. Бивш завод за тракторни запалителни свещи;
 Енгелски завод за транспортно машиностроене;
 Енгелски тръбен завод;
 „Хенкел-Юг“ (завод за миещи препарати).

Личности 
Хора свързани с град Енгелс са:
 Алфред Шнитке – руски композитор
 Юрий Гагарин – първият човек в историята на човечеството, който е летял в космоса на 12 април 1961

Забележителности 
 Здание читателска зала на Централната библиотека, построена през 1909 година
 Дом Петрова – построен в началото на XX век
 църква Св. Троица – построена в 1825 година
 Музеи: музей Л. А. Касиля, Енгелски краеведчески музей, музей Далней авиация

Вижте също 
 Покровска група

Източници

Външни препратки 
 Официален сайт на органите за местно самоуправление на Енгелския градски район

 
Основани в Руската империя през 1747 година